เรื่องร้องเรียน: ฝาท่อไม่เสมอระดับผิวถนน ปุปะเป็นหลุม เป็นมาหลายปีแล้ว อันตรายเวลาขับขี่จักรยาน
การดำเนินการของเจ้าหน้าที่: ฝ่ายโยธาตรวจสอบแล้วฝาปูนที่ชำรุดเป็นขนาดพิเศษต้องสั่งทำใหม่แต่ตได้แก้ไขเบื้องต้นแล้ว และเมื่อฝาปูนเสร็จเรียบร้อยแล้วจะดำเนินการเปลี่ยนให้ต่อไป
ความเห็นของผู้แจ้ง: ดำเนินการรวดเร็วมาก แจ้งไปไม่ถึงหนึ่งสัปดาห์ เจ้าหน้าที่ก็มาจัดการดังรูป นี่ก็มีแจ้งกลับมาตอน 19.37 และ 02.43 น. ในวัรหยุดราชการ ซึ่งเหนือความคาดหมายมาก ๆ แสดงว่าเจ้าหน้าที่ทำงานกันตลอดเวลาจริง ๆ   ถึงแม้ที่แจ้งกลับมาเมื่อ 19.27 วันที่ 13 ตค 2566 ว่าไม่เกี่ยวข้อง ไม่สามารถดำเนินการได้ เพราะเป็นที่ธรณีสงฆ์ จะสร้างความสับสน ไม่สอดคล้องกับจุดที่เกิดปัญหา อีกทั้งไม่สอดคล้องกับที่ได้มีเจ้าหน้าที่มาตรวจสอบและแก้ไขเบื้องต้น  มีข้อเสนอแนะเพิ่มเติมว่า ปัญหาหลาย ๆ ปัญหาที่ถูกแจ้งเข้าไปทางช่องทางนี้ ก็อาจเป็นปัญหาเรื้อรัง หรือไม่ได้รับการแก้ไขมานานมาก ซึ่งบางปัญหาก็ไม่ได้มีความเร่งด่วนนัก ในฐานะประชาชน ไม่ได้คาดหวังว่าปัญหานั้นจะต้องได้รับการแก้ไขอย่างทันท่วงที ขอเพียงให้มีเจ้าหน้าที่มาตรวจสอบ วางแผนแก้ไข และชี้แจงเวลาที่คาดว่าจะแล้วเสร็จ เช่นปัญหาฝาท่อนี้ เป็นขนาดพิเศษต้องสั่งทำ ซึ่งจะอยู่ในรอบการจัดซื้อจัดจ้างในครั้งต่อไปในปีงบประมาณหน้า จะแล้วเสร็จภายในเวลาเท่านี้ เป็นต้น ถ้าไม่เร่งด่วน ชาวบ้านรอได้ครับ ที่ชาวบ้านต้องการคือการแก้ไขปัญหาที่สาเหตุ และยั่งยืน ไม่ใช่การแก้ไขส่ง ๆ แล้วกลับมาเป็นซ้ำ  ดังนั้นอาจจะต้องมีการจัดลำดับความสำคัญ โดยให้ผู้แจ้งประเมิณความเร่งด่วนเองก่อน จากนั้นเจ้าหน้าที่จึงตรวจสอบ ประเมินความเร่งด่วนของปัญหา และแจ้งกรอบระยะเวลาในการดำเนินงานกลับมาให้ประชาชนรับทราบ แต่จะต้องเปิดช่องทางให้ประชาชนทักท้วง เพราะบางปัญหาเจ้าหน้าที่ประเมิณว่าไม่เร่งด่วน ประชาชนอาจมองว่าเร่งด่วนก็ได้  สิ่งที่ประชาชนต้องการ คือทราบว่าปัญหานี้เจ้าหน้าที่รับทราบ และกำลังอยู่ในแผนงานเพื่อดำเนินการแก้ไข อาจจะต้องใช้เวลาบ้าง แต่ถ้ามีการสื่อสารแลกเปลี่ยนกันบ้าง ก็ทำให้ประชาชนสบายใจขึ้นเยอะครับ
พื้นที่: แขวงบ้านพานถม เขตพระนคร กรุงเทพมหานคร